Fanning maqsadi va vazifalari - Nazariy materiallar 1-mavzu: pedagogik kreativlik mohiyati, mazmuni reja

Fanning maqsadi va vazifalari
Fanning maqsadi: talabalarning pedagogik kompetentlik, pedagogik mahorat asoslari bo’yicha bilim, ko’nikma va malakalarini rivojlantirishdan iborat. Zero, zamonaviy sharoitda pedagog o’qituvchisi ijtimoiy jarayonlarning faol ishtirokchisi sifatida har tomonlama etuk shaxs, mutaxassis bo’lishi, uzluksiz ta’lim tizimi samaradorligini oshirishda jonbozlik ko’rsatishi lozim.
Fanning vazifalari:
pedagogning kasbiy kompetentlikka ega bo’lishining ta’lim-tarbiya samaradorligini oshirishdagi ahamiyatini ochib berish;
pedagogning kasbiy kompetentligi, pedagogik mahorati borasidagi qarashlar mohiyatini yoritish;
pedagog tomonidan kasbiy kompetentlik sifatlari, pedagogik mahorat elementlarining o’zlashtirilishi, uning pedagogik potenstial sifatini oshirish zaruratini asoslash;
pedagogik bilimlar taraqqiyoti tarixida to’plangan kasbiy kompetentlik, pedagogik mahorat kreativlik potenstialiga ega bo’lishga doir xorijiy va mahalliy tajribalarni umumlashtirish;
talabalarni kasbiy kompetentligi, pedagogik mahorat hamda kreativligi asoslari to’g’risidagi bilim, ko’nikma va malakalar bilan qurollantirish;
talabalarda kasbiy kompetentligi, pedagogik mahorat, pedagogik texnikasini rivojlantirish;
talabalarda pedagogik jarayonda yuzaga kelgan salbiy mazmundagi nizolarni bartaraf etish, ijobiy mazmundagi nizolarni to’g’ri baholash va rivojlantirish, o’z ustida ishlash, pedagogik tajribani boyitish ko’nikma hamda malakalarini takomillashtirish.
rivojlangan mamlakatlardagi ta’lim tizimi bo’yicha bilimlarini rivojlantirish.
Fan bo’yicha talabalarning bilim, ko’nikma, malaka va kompetenstiyalariga qo’yiladigan talablar
Talaba:
jamiyat taraqqiyotidagi ta’lim-tarbiya jarayonining ahamiyatini;
ta’lim-tarbiya jarayonini texnologiyalashtirish bosqichlarini;
innovastion jarayon: pedagog va uning faoliyatini;
ta’limga texnologik yondashuv asosida mashg’ulotlarning o’quv- tarbiyaviy maqsadini qo’ya olish;
tarbiyalanuvchilar faoliyati faolligini jadallashtirish asosida pedagogik texnologiyalarni tanlay olish;
o’yinli texnologiyalar va ulardan mashg’ulotlar davrida foydalana olish;
pedagog faoliyatiga kreativ yondashuv;
zamonaviy pedagog imidji bo’yicha zamonaviy talablarni bilishi;
shaxsning ma’naviy-axloqiy sifatlarini faol shakllantirish, ta’lim-tarbiya jarayonini pedagogik texnologiya tamoyillariga mos ravishda pedagogik maqsadga muvofiq tashkil etish va amalga oshirish, ta’lim tarbiya mazmuniga oid axborotlarni qayta ishlash, umumlashtirish va bolalarga etkazish;
ta’lim samaradorligini oshirish uchun pedagogik texnologiyalardan foydalanish;
mashg’ulotlarda ta’lim resurslaridan foydalanish;
o’qitish mazmuniga oid axborotlarni qayta ishlash, umumlashtirish va bolalarga etkazish ko’nikmalarini;
o’quv jarayonini texnologiyalashtirish;
ta’lim-tarbiya texnologiyalarni o’z faoliyatida qo’llay olish;
•o’quv jarayonini tashkil etish va samarali boshqarish asosida pedagogik texnologiyani tanlay olishi zamonaviy talablar asosida mashg’ulotlarni tashkil etish malakalariga ega bo’lishi;
•-jahon tajribasida mavjud innovastion ta’lim-tarbiya texnologiyalardan xabardor bo’lish va kasbiy faoliyatda foydalanish kompetenstiyalarini egallashi lozim.
|